钦定古今图书集成/理学汇编/文学典/第105卷 > 赵讷
## 钦定古今图书集成/理学汇编/文学典/第105卷 > 赵讷

按《山西通志》：“讷字孟敏，孝义人。嘉靖己未进士，授定
兴知县，赈饥有法。调江都，时权贵欲以其邑税粮洒
派邻邑，讷坚执不从。升刑部主事，起复户部，差管徐
州仓，发羡银修吕梁洪桥。转郎中，升四川保宁府知
府，视事三月，移檄请归。宦囊甚薄，即所遗束带，无真
银与金饰。性不治家产，嗜读书，虽隆冬盛暑不辍。于”
学无所不窥，不立门户，教以孝弟为宗，实行副之。著
语录、诗文三十卷，《杂著纂次》七十八种。年七十九卒，
门人私谥“文直先生。”